คุณค่ะประจำเดือนหมดวันที่27กรกฎาแล้วมีอะไรกับแฟนวันที่31กรกฎาไม่ได้สวมถุงยางหลั่งนอกมีโอกาสตั้งครรภ์ไหมค่ะ
สวัสดีค่ะ หลังการมีประจำเดือน 1-2 วัน มักจะยังไม่มีไข่ตก จึงมีโอกาสตั้งครรภ์น้อย แต่ไม่แนะนำให้ใช้วิธีการนับวันหรือการหลั่งนอกเพื่อคุมกำเนิด เนื่องจากมีโอกาสผิดพลาดได้สูง ดังนั้นจึงตอบว่ามีโอกาสตั้งครรภ์ค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินด้วย เพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก